als_Latn dik_Latn sag_Latn
Tre ish anëtarë të grupit legjendar amerikan Guns N’ Roses, Slash, Duff McKagan dhe Gilbly Clarke janë ribashkuar në një koncert në Argjentinë të dielën që lamë pas. Ata performuan këngën e tyre të famshme “Paradise city”.
Verën e kaluar, lideri i grupit Guns N’ Roses, Axl Rose ka pohuar se bendi ka gati dy albume të reja që do t’i lansojë së shpejti.
Rose ka thënë se janë në përfundim të regjistrimit të albumit që vjen pas “Chinese Democracy” të vitit 2008. Ai ka theksuar se këngët e albumit të ri janë krijuar para albumit “Chinese Democracy” dhe si të tilla vijnë si pjesë e dytë e këtij albumi.
Albumi i fundit nga “Guns N’ Roses”, “Chinese Democracy”, ishte mjaft i suksesshëm në Evropë, ku arriti të shiste mbi një milionë kopje. Grupi i themeluar në vitin 1985, debutoi me albumin “Apetite for Destruction”, nga i cili kënga “Sweet Child O’ Mine” ende është shumë e suksesshme.
als_Latn als_Latn als_Latn als_Latn